WILLIAM DE RUBRUQUIS 



quia Baatu est in ulterior! ripa versus Orientem : nee 

 transit ilium locum ubi nos applicuimus ascendendo in 

 aestate, sed jam incipiebat descendere. De Januario enim 

 usque ad Augustum ascendit ipse, & omnes alii versus 

 frigidas regiones, & in Augusto incipiunt redire. De- 

 scendimus ergo in navi ab illo casali usque ad curiam ejus. 

 Et ab illo loco usque ad villas majoris Bulgariae versus 

 Aquilonem, sunt quinque dietae. Et miror quis Diabolus 

 portavit illuc legem Machometi. A Porta enim ferrea, 

 quae est exitus Persidis, sunt plusquam triginta dietae per 

 transversum, solitudinem ascendendo juxta Etiliam usque 

 in illam Bulgariam, ubi nulla est civitas, nisi quaedam 

 casalia prope ubi cadit Etilia in mare. Et illi Bulgari sunt 

 pessimi Saraceni, fortius tenentes legem Machometi, quam 

 aliqui alii. Quum ergo vidi curiam Baatu, expavi ; quia 

 videbantur prope domus ejus, quasi quaedam magna 

 civitas protensa in longum, & populus undique circum- 

 fusus, usque ad tres vel quatuor leucas. Et sicut populus 

 Israel sciebat unusquisque, ad quam regionem tabernaculi 

 deberet figere tentoria : ita ipsi sciunt ad quod latus curiae 

 debeant se collocare, quando ipsi deponunt domus. Unde 

 dicitur curia Orda lingua eorum, quod sonat medium, 

 quia semper est in medio hominum suorum : hoc excepto, 

 quod recta ad meridiem nullus se collocat, quia ad partem 

 illam aperiuntur portae Curiae : Sed a dextris & a sinistris 

 extendunt se quantum volunt secundum exigentiam 

 locorum : dummodo recte ante curiam, vel ex opposite 

 curiae non descendunt. Fuimus ergo ducti ad quendam 

 Saracenum, qui non providebat nobis de aliquo cibo : 

 sequent! die fuimus ad curiam, & fecerat extendi magnum 

 tentorium, quia domus non potuisset capere tot homines 

 & mulieres, quot convenerant. Monuit nos ductor 

 noster ut non loqueremur, donee Baatu praeciperet : & 

 tunc loqueremur breviter. Quaesivit etiam utrum misis- 

 setis nuncios ad eos. Dixi qualiter miseratis ad Kencham, 

 & quod nee ad ipsum misissetis nuncios, nee ad Sartach 

 literas, nisi credidissetis eos fuisse Christianos : quia non 

 pro timore aliquo, sed ex congratulatione, quia audiveratis 



213 



A.D. 



1253- 



Descendit 

 v.avi per jlu- 

 men Volga. 



Nota. 



30 dietae a 



Porta ferrea. 



Astracan. 



Descriptio cu- 

 riae Baatu. 



Horda sonat 



medium. 



Misit rex 

 Frafid^ ad 

 Kencham 

 nuncios. 



